pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อธิบดีกรมการปกครอง ขานรับนโยบาย มท.1 เรียกปลัดจังหวัดทั่วประเทศ ขับเคลื่อนนโยบายเร่งด่วนในการป้องกันและปราบปรามผู้มีอิทธิพลให้สำเร็จ
วันศุกร์ที่ 22 กันยายน 2566
22/09/2566
อธิบดีกรมการปกครอง ขานรับนโยบาย มท.1 เรียกปลัดจังหวัดทั่วประเทศ ขับเคลื่อนนโยบายเร่งด่วนในการป้องกันและปราบปรามผู้มีอิทธิพลให้สําเร็จ
อธิบดีกรมการปกครอง ขานรับนโยบาย มท.1 เรียกปลัดจังหวัดทั่วประเทศ ขับเคลื่อนนโยบายเร่งด่วนในการป้องกันและปราบปรามผู้มีอิทธิพลให้สําเร็จ โดยการใช้ข้อมูลในรูปแบบ 16 มูลฐาน มาร่วมพิจารณา
วันศุกร์ที่ 22 กันยายน 2566 เวลา 13.30 น. ณ ห้องประชุมราชบพิธ ชั้น 5 อาคารดํารงราชานุสรณ์ กระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง ในฐานะกรรมการและเลขานุการคณะกรรมการอํานวยการป้องกันและปราบปรามผู้มีอิทธิพล เป็นประธานในการหารือร่วมผู้มีส่วนเกี่ยวข้องในการขับเคลื่อนนโยบายการป้องกันและปราบปรามผู้มีอิทธิพลทั้งนี้ ตามยุทธศาสตร์ชาติ พ.ศ. 2561 – 2580 ยุทธศาสตร์ที่ 1 ด้านความมั่นคง ประเด็นการรักษาความสงบภายในประเทศ เพื่อเสริมสร้างความสงบเรียบร้อยและสันติสุขให้เกิดขึ้นกับประเทศชาติบ้านเมือง และนายกรัฐมนตรีได้แถลงนโยบายต่อรัฐสภา เมื่อวันที่ 11 กันยายน 2566 โดยมีนโยบายด้านความมั่นคงภายใน และความปลอดภัยในทุกพื้นที่ของประเทศ รวมทั้งสนับสนุนการพัฒนาและแก้ไขปัญหาภัยคุกคามเพื่อช่วยเหลือประชาชนอย่างมีประสิทธิภาพ ประกอบกับกระทรวงมหาดไทยได้มีนโยบายมุ่งเน้นการจัดระเบียบสังคมและปราบปรามผู้มีอิทธิพล
ตามที่รองนายกรัฐมนตรีและรัฐมนตรีว่าการกระทรวงมหาดไทย นายอนุทิน ชาญวีรกูล ได้ให้นิยามของผู้มีอิทธิพลคือ “บุคคลผู้มีอํานาจ หรือมีเงิน หรือมีปัจจัยอื่นใด แล้วใช้อํานาจนั้น รังแกผู้อื่น ไม่เว้นแม้แต่ข้าราชการ”
โดยอธิบดีกรมการปกครอง ในฐานะกรรมการและเลขานุการคณะกรรมการอํานวยการป้องกันและปราบปรามผู้มีอิทธิพล ตามคําสั่งกระทรวงมหาดไทย ที่ 2739 / 2566 เรื่อง แต่งตั้งคณะกรรมการอํานวยการป้องกันและปราบปรามผู้มีอิทธิพล โดยสั่งการให้ปลัดจังหวัดสํารวจทําบัญชีรายชื่อผู้มีอิทธิพลในพื้นที่ โดยการใช้ข้อมูลในรูปแบบ 16 มูลฐาน มาร่วมพิจารณา ตามแนวทางที่กระทรวงมหาดไทยกําหนด ได้แก่
1. กรณีนายทุนเงินกู้นอกระบบ
2. การฮั้วประมูลงานราชการ
3. การหักหัวคิวรถรับจ้าง
4. ขูดรีดผู้ประกอบการ
5. การลักลอบกรณีหนีภาษี
6. บ่อนการพนันทั่วไป และรูปแบบพนันออนไลน์
7. การค้าประเวณี การค้ามนุษย์
8. การลักลอบเข้าเมืองอย่างผิดกฎหมาย
9. การล่อลวงให้เดินทางไปทํางานต่างประเทศ
10. แก็งต้มตุ๋นนักท่องเที่ยว
11. มือปืนรับจ้าง
12. รับจ้างทวงหนี้ โดยการใช้กําลังบังคับ
13. ลักลอบการค้าอาวุธสงคราม และปืนเถื่อน
14. การบุกรุกที่ดินสาธารณะ
15. เรียกรับผลประโยชน์ในที่สาธารณะ (ถนน)
16. ผู้มีอิทธิพลยาเสพติด
ทั้งนี้ ในส่วนของพื้นที่เองขอให้เร่งดําเนินการ X-Ray รวมทั้งประสานการปฏิบัติบูรณาการทํางานร่วมกับหน่วยงานด้านความมั่นคงในพื้นที่ ทั้ง ทหาร ตํารวจ องค์กรอิสระตามรัฐธรรมนูญ และหน่วยงานด้านความมั่นคงอื่น ๆ ที่เกี่ยวข้อง และขอให้ดําเนินการอย่างจริงจัง และเร่งด่วน เพื่อเป็นการกวาดล้างผู้มีอิทธิพลในพื้นที่ให้ได้ตามนโยบายรัฐบาล
#กรมการปกครอง #SDGSummit #17SDGsแค่นี้เราทําได้ #76จังหวัด76คํามั่นสัญญา
รัฐบาลไทย-ข่าวทำเนียบรัฐบาล-SME D Bank ผุดสินเชื่อ ‘SME Refinance’ ช่วยเอสเอ็มอีลดต้นทุน ผ่อนหนักเป็นเบา เงื่อนไขสุดพิเศษ ดอกเบี้ยถูกคงที่ปีแรก 2.99% แถม Cash Back อีก 6 หมื่นบาท
วันศุกร์ที่ 15 กันยายน 2566
15/09/2566
SME D Bank ผุดสินเชื่อ ‘SME Refinance’ ช่วยเอสเอ็มอีลดต้นทุน ผ่อนหนักเป็นเบา เงื่อนไขสุดพิเศษ ดอกเบี้ยถูกคงที่ปีแรก 2.99% แถม Cash Back อีก 6 หมื่นบาท
SME D Bank จัดเต็ม ออกสินเชื่อใหม่ “SME Refinance” วงเงิน 5,000 ล้านบาท ดอกเบี้ยคงที่ ปีแรกเพียง 2.99% ต่อปี วงเงินกู้  5 - 50 ล้านบาท ผ่อนนานสูงสุดถึง 15 ปี ปลอดชําระเงินต้น 12 เดือน  แถมโปรโมชั่นพิเศษ “Cash Back” ให้อีกมูลค่าสูงสุด 60,000 บาท
SME D Bank จัดเต็ม ออกสินเชื่อใหม่ “SME Refinance” วงเงิน 5,000 ล้านบาท ช่วยผู้ประกอบการเอสเอ็มอี ลดต้นทุนการเงิน ผ่อนหนักเป็นเบา หมดห่วงอัตราดอกเบี้ยขาขึ้น เดินหน้าธุรกิจได้ต่อเนื่อง แจงเงื่อนไขสุดพิเศษ ดอกเบี้ยคงที่ ปีแรกเพียง 2.99% ต่อปี วงเงินกู้ 5 - 50 ล้านบาท ผ่อนนานสูงสุดถึง 15 ปี ปลอดชําระเงินต้น 12 เดือน แถมโปรโมชั่นพิเศษ “Cash Back” ให้อีกมูลค่าสูงสุด 60,000 บาท
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากสภาวะการณ์ทางเศรษฐกิจ สังคม ที่มีความผันผวน รวมถึง แนวโน้มอัตราดอกเบี้ยขาขึ้น ส่งผลกระทบให้ต้นทุนการดําเนินธุรกิจของผู้ประกอบการเอสเอ็มอีปรับเพิ่มขึ้น ดังนั้น SME D Bank ธนาคารเพื่อเอสเอ็มอีไทย ตระหนักดีถึงภาระต้นทุนทางการเงินที่เกิดขึ้น จึงออกผลิตภัณฑ์สินเชื่อใหม่ “SME Refinance” วงเงินรวม 5,000 ล้านบาท เพื่อช่วยให้ผู้ประกอบการเอสเอ็มอี สามารถเดินหน้าธุรกิจต่อไปได้ โดยมีภาระทางการเงินที่ลดลง ช่วยให้วางแผนบริหารจัดการธุรกิจได้ล่วงหน้า เพิ่มความคล่องตัวในกิจการได้อย่างเหมาะสม และคว้าโอกาสให้ธุรกิจเติบโตได้เต็มศักยภาพ อีกทั้ง เป็นกลไกช่วยขับเคลื่อนเศรษฐกิจไทยให้เติบโตในช่วงโค้งสุดท้ายปลายปี 2566
จุดเด่นสินเชื่อ “SME Refinance” คือ ดอกเบี้ยต่ํา และเป็นอัตราคงที่ เมื่อรีไฟแนนซ์มาแล้ว สามารถขอกู้เพิ่มเติมได้ ทั้งเพื่อลงทุน ขยาย ปรับปรุงกิจการ หรือปรับเปลี่ยนรูปแบบการดําเนินธุรกิจ หรือเป็นเงินทุนหมุนเวียนเสริมสภาพคล่อง โดยอัตราดอกเบี้ยปีแรกคงที่ 2.99% ต่อปี และช่วง 3 ปีแรก เฉลี่ยอยู่ที่ 3.50% ต่อปี วงเงินกู้เริ่มต้น 5 ถึงสูงสุด 50 ล้านบาท ผ่อนนานสูงสุดถึง 15 ปี แถมปลอดชําระเงินต้นสูงสุดถึง 12 เดือน เปิดรับคําขอกู้ตั้งแต่วันนี้ จนถึงวันที่ 30 ธันวาคม 2566
อีกทั้ง ยังจัดโปรโมชั่นพิเศษ สําหรับผู้ประกอบการที่ยังไม่เคยใช้สินเชื่อจาก SME D Bank มาก่อน เมื่อยื่นกู้และเบิกใช้วงเงิน ตั้งแต่ 1-50 ล้านบาท ภายในสิ้นเดือนพฤศจิกายน 2566 ได้รับ “Cash Back” มูลค่าสูงสุด 60,000 บาท ได้แก่ 1. ค่าประเมินหลักทรัพย์ค้ําประกัน มูลค่าสูงสุด 30,000 บาทต่อราย และ 2. ค่าจดจํานองหลักประกัน มูลค่าสูงสุด 30,000 บาทต่อราย
นอกจากนั้น SME D Bank ยังมีโปรแกรม “พัฒนา” ฟรี! ช่วยเสริมแกร่งผู้ประกอบการเอสเอ็มอี ยกระดับเพิ่มศักยภาพธุรกิจ สามารถปรับตัวได้ทันสถานการณ์ ผ่านโครงการ “SME D Coach” โดยโค้ชมืออาชีพ บริการให้คําปรึกษาและแนะนําธุรกิจ จากภาครัฐและเอกชน ควบคู่รับสิทธิ์เข้าร่วมกิจกรรมพัฒนาต่าง ๆ เช่น อบรม สัมมนา จับคู่ธุรกิจ เป็นต้น
ผู้ประกอบการเอสเอ็มอี ที่สนใจรับบริการสินเชื่อและงานพัฒนา แจ้งความประสงค์ได้ผ่านช่องทาง เช่น เว็บไซต์ www.smebank.co.th, LINE Official Account : SME Development Bank เป็นต้น รวมถึงสาขา SME D Bank ทั่วประเทศ หรือสอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ดีอีเอส จัดพิธีสักการะพระพรหม และพิธีเจริญพระพุทธมนต์เนื่องในโอกาสวันคล้ายวันสถาปนากระทรวงดิจิทัลเพื่อเศรษฐกิจและสังคม ครบรอบ 7 ปี
วันศุกร์ที่ 15 กันยายน 2566
ดีอีเอส จัดพิธีสักการะพระพรหม และพิธีเจริญพระพุทธมนต์เนื่องในโอกาสวันคล้ายวันสถาปนากระทรวงดิจิทัลเพื่อเศรษฐกิจและสังคม ครบรอบ 7 ปี
ดีอีเอส จัดพิธีสักการะพระพรหม และพิธีเจริญพระพุทธมนต์เนื่องในโอกาสวันคล้ายวันสถาปนากระทรวงดิจิทัลเพื่อเศรษฐกิจและสังคม ครบรอบ 7 ปี
วันนี้ (15 กันยายน 2566) นายประเสริฐ จันทรรวงทอง รัฐมนตรีกว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานพิธีสักการะพระพรหม เนื่องในโอกาสวันคล้ายวันสถาปนากระทรวงดิจิทัลเพื่อเศรษฐกิจและสังคม ที่จะครบรอบ 7 ปี ในวันที่ 16 กันยายน 2566 นี้ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม คณะผู้บริหารกระทรวงฯ และหัวหน้าหน่วยงานในสังกัดเข้าร่วมพิธี ณ บริเวณหน้าศาลพระพรหม อาคารรัฐประศาสนภักดี ศูนย์ราชการ เฉลิมพระเกียรติ 80 พรรษา จากนั้นได้เข้าร่วมพิธีเจริญพระพุทธมนต์ ถวายจตุปัจจัยเครื่องไทยธรรมและถวายภัตตาหารเพล แด่พระสงฆ์ ณ กระทรวงดิจิทัลเพื่อเศรษฐกิจและสังคม
____________________
รัฐบาลไทย-ข่าวทำเนียบรัฐบาล-เร่งขับเคลื่อนนโยบาย "เรียนดี มีความสุข" คำนึงถึงผลประโยชน์สูงสุดของผู้เรียนและประชาชน
วันศุกร์ที่ 15 กันยายน 2566
เร่งขับเคลื่อนนโยบาย "เรียนดี มีความสุข" คํานึงถึงผลประโยชน์สูงสุดของผู้เรียนและประชาชน
.....
รัฐบาล โดยกระทรวงศึกษาธิการเร่งขับเคลื่อนนโยบาย "เรียนดี มีความสุข" เพื่อให้การศึกษาไทยเป็นไปอย่างมีประสิทธิภาพและประสิทธิผล เกิดผลประโยชน์สูงสุดแก่ผู้เรียนและประชาชน ดังนี้
.
• ลดภาระครูและบุคลากรทางการศึกษา:
- ปรับวิธีการประเมินวิทยฐานะครู – บุคลากรทางการศึกษา ลดขั้นตอนมุ่งผลสัมฤทธิ์ของผู้เรียน
- ครู-บุคลากรทางการศึกษา “คืนถิ่น” (โยกย้ายกลับภูมิลําเนา ด้วยความโปร่งใส ไม่มีการซื้อขายตําแหน่ง)
- แก้ไขปัญหาหนี้สิน ครู-บุคลากรทางการศึกษา
- จัดหาอุปกรณ์การสอนและสวัสดิการ (1 ครู 1 Tablet)
.
• ลดภาระนักเรียนและผู้ปกครอง:
- เรียนได้ทุกที่ ทุกเวลา (Anywhere Anytime) เรียนฟรี มีงานทํา “ยึดผู้เรียนเป็นศูนย์กลาง” มีระบบหรือแพลตฟอร์มการเรียนรู้ โดยผู้เรียนไม่ต้องเสียค่าใช้จ่าย เพื่อลดความเหลื่อมล้ําทางการศึกษา (1 นักเรียน 1 Tablet)
- 1 อําเภอ 1 โรงเรียนคุณภาพ
- ระบบแนะแนวการเรียน (Coaching) และเป้าหมายชีวิต
- การจัดทําระบบวัดผลรับรองมาตรฐานวิชาชีพ (Skill Certificate)
ผู้เรียนสามารถเรียนเพิ่ม เพื่อรับประกาศนียบัตรในการประกอบอาชีพ
- การจัดทําระบบวัดผลเทียบระดับการศึกษา และประเมินผลการศึกษา เพื่อให้ผู้เรียนที่มีความสามารถเป็นเลิศ ไม่ต้องเสียเวลาเรียนในระบบ ประหยัดเวลาประหยัดค่าใช้จ่าย
- มีรายได้ระหว่างเรียน จบแล้วมีงานทํา (Learn to Earn)
Cr. กระทรวงศึกษาธิการ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ รับปากพี่น้องกลุ่มชาติพันธุ์ จะจัดหาที่ดินทำกิน
วันศุกร์ที่ 15 กันยายน 2566
รัฐมนตรีเกษตรฯ รับปากพี่น้องกลุ่มชาติพันธุ์ จะจัดหาที่ดินทํากิน
รัฐมนตรีเกษตรฯ รับปากพี่น้องกลุ่มชาติพันธุ์ จะจัดหาที่ดินทํากิน พร้อมหาแนวทางปรับเปลี่ยนการปลูกสับปะรดให้เป็นสินค้าชนิดอื่นทดแทน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พบปะกลุ่มชาติพันธุ์ ณ ด่านพรมแดนแม่สายแห่งที่ 1 อ.แม่สาย จังหวัดเชียงราย หลังประชุมหารือร่วมกับนายเศรษฐา ทวีสิน นายกรัฐมนตรี และหน่วยงานที่เกี่ยวข้อง ในประเด็นการเข้าถึงสิทธิขั้นพื้นฐานของบุคคลไร้สัญชาติ ทั้งสิทธิในด้านการศึกษา สิทธิการรักษาพยาบาล สิทธิในที่ดินทํากิน และสิทธิในด้านอื่น ๆ
ในการนี้ รัฐมนตรีว่าการกระทรวงเกษตรและสหกรณ์ได้รับปากกับพี่น้องกลุ่มชาติพันธุ์ว่าจะดูแลในเรื่องที่ดินทํากินของจังหวัดเชียงราย ให้เป็นพื้นที่ ส.ป.ก. นอกจากนี้ ยังได้รับเรื่องการปรับเปลี่ยนการปลูกสับปะรดให้เป็นสินค้าชนิดอื่น หรือหารายได้เสริม และการปรับปรุงถนนในการขนส่งสินค้าให้มีความสะดวกมากยิ่งขึ้นด้วย
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ มอบใบประกาศรับรอง “การเลี้ยงควายปลักและระบบนิเวศในพื้นที่ชุ่มน้ำทะเลน้อย”
วันศุกร์ที่ 15 กันยายน 2566
รองปลัดเศรษฐเกียรติฯ มอบใบประกาศรับรอง “การเลี้ยงควายปลักและระบบนิเวศในพื้นที่ชุ่มน้ําทะเลน้อย”
รองปลัดเศรษฐเกียรติฯ มอบใบประกาศรับรอง “การเลี้ยงควายปลักและระบบนิเวศในพื้นที่ชุ่มน้ําทะเลน้อย”
(เมื่อวันที่ 14 กันยายน 2566) นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เปิดเผยภายหลังได้รับมอบหมายจากนายประยูร อินสกุล ปลัดกระทรวงเกษตรและสหกรณ์ เป็นผู้แทนในการมอบใบประกาศรับรอง “การเลี้ยงควายปลักและระบบนิเวศในพื้นที่ชุ่มน้ําทะเลน้อย” เป็นพื้นที่มรดกทางการเกษตรโลกแห่งแรกของประเทศไทย ณ เขตห้ามล่าสัตว์ป่าทะเลน้อย จังหวัดพัทลุง ว่า องค์การอาหารและการเกษตรแห่งสหประชาชาติ (Food and Agriculture Organization of the United Nations : FAO) ได้ประกาศให้ “การเลี้ยงควายปลักและระบบนิเวศในพื้นที่ชุ่มน้ําทะเลน้อย” เป็นพื้นที่มรดกโลกทางการเกษตร หรือ Globally Important Agricultural Heritage Systems (GIAHS) นับเป็นพื้นที่มรดกโลกทางการเกษตรแห่งแรกของประเทศไทย โดยพื้นที่ชุ่มน้ําทะเลน้อยนี้ มีความสําคัญต่อความหลากหลายทางชีวภาพสูงมาก จนได้รับการประกาศให้เป็นเขตพื้นที่ชุ่มน้ําโลก หรือ Ramsar site และมีความสอดคล้องกับหลักเกณฑ์ของ FAO ในการเป็นมรดกทางการเกษตรที่เน้นการอนุรักษ์มรดกทางการเกษตรโลก เพื่อสร้างความมั่นคงทางอาหาร และพัฒนาเศรษฐกิจ ปกป้องและส่งเสริมการใช้ทางเศรษฐกิจชีวภาพให้สอดคล้องกับวัฒนธรรมท้องถิ่นและยั่งยืน โดยบริเวณพื้นที่ชุ่มน้ําทะเลน้อยสะท้อนให้เห็นถึงวิถีชีวิตที่มีความเชื่อมโยงกับควายปลักทะเลน้อย ซึ่งสืบทอดการเลี้ยงควาย
มาอย่างยาวนานกว่า 250 ปี
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ กล่าวเพิ่มเติมว่า พื้นที่ชุ่มน้ําทะเลน้อยจะเป็นหมุดหมายระดับโลกที่ร่วมกันทําการศึกษา จัดทําฐานข้อมูล และพัฒนาพื้นที่ โดยที่ผ่านมาจะเห็นว่าประเทศอื่น ๆ ให้ความสําคัญกับพื้นที่ GIAHS เป็นอย่างมาก เช่น สาธารณรัฐประชาชนจีน ที่มีพื้นที่ GIAHS จํานวนมากถึง 19 แห่ง หรือ ประเทศญี่ปุ่นที่มีพื้นที่ GIAHS จํานวน 15 แห่ง ยกตัวอย่างพื้นที่ GIAHS ที่เคยสัมผัสมา คือ ไร่ชา จังหวัดชิซูโอกะ ประเทศญี่ปุ่น ซึ่งมีระบบการทําไร่ชาที่เรียกว่า “Chagusaba” (ชากุซาบะ) ซึ่งเป็นการปลูกชาตามวัฒนธรรมเก่าแก่ของญี่ปุ่น โดยใช้วัสดุทางธรรมชาติหมุนเวียนในการปลูกชาโดยมีการส่งเสริมความหลากหลายทางชีวภาพ โดยมีพืชชนิดอื่นและสัตว์ชนิดอื่นเพิ่มขึ้นในระบบการปลูกชา เป็นต้น
ทั้งนี้ พื้นที่ในประเทศไทยต้องการขอขึ้นทะเบียนเป็นมรดกทางการเกษตรโลก คิดเป็นพื้นที่ประมาณ 460.64 ตารางกิโลเมตร ครอบคลุมพื้นที่เขตห้ามล่าสัตว์ป่าทะเลน้อยและพื้นที่ชุ่มน้ําที่มีความสําคัญระดับโลก ซึ่งเป็นพื้นที่ที่มีความหลากหลายทางชีวภาพ และมีระบบนิเวศสมบูรณ์ เป็นแหล่งอาศัยสําคัญของสังคมสัตว์และสังคมพืชนานาชนิด รวมทั้งเป็นแหล่งประกอบอาชีพหลักและความมั่นคงทางอาหารของชุมชนในพื้นที่ โดยเฉพาะอาชีพกสิกรรมแบบดั้งเดิมอย่างการทํานาและเลี้ยงสัตว์
สําหรับ “ควายน้ํา” มีลักษณะเหมือนควายปกติ แต่มีความสามารถในการปรับตัวให้สามารถหากินได้ทั้งในน้ําและบนบกโดยในช่วงฤดูแล้งควายจะหากินเล็มหญ้าบนบกแบบควายปกติ แต่เมื่อถึงฤดูน้ําหลากควายจะปรับตัวดําน้ํากินสายบัว ใบบัว หรือสาหร่ายใต้น้ํา ปัจจุบันควายที่เกษตรกรเลี้ยงในพื้นที่เขตห้ามล่าสัตว์ป่าทะเลน้อยเป็นของเกษตรกร ตําบลทะเลน้อย ตําบลพนางตุง อําเภอควนขนุน จังหวัดพัทลุง และของเกษตรกร ตําบลบ้านขาว อําเภอระโนด จังหวัดสงขลา ประมาณ 3,500 ตัว
รัฐบาลไทย-ข่าวทำเนียบรัฐบาล-การรถไฟแห่งประเทศไทย เปิดปฏิทินท่องเที่ยวเดือนตุลาคม 2566 "เที่ยวปลายฝน ต้นหนาว ดาวเกลื่อนฟ้า" กับขบวนรถไฟ KIHA 183
วันศุกร์ที่ 15 กันยายน 2566
การรถไฟแห่งประเทศไทย เปิดปฏิทินท่องเที่ยวเดือนตุลาคม 2566 "เที่ยวปลายฝน ต้นหนาว ดาวเกลื่อนฟ้า" กับขบวนรถไฟ KIHA 183
เริ่มขายตั๋วโดยสารวันที่ 16 กันยายน 2566
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า ช่วงปลายฝน ต้นหนาวที่กําลังจะมาถึงในเดือนตุลาคมนี้ รฟท. ขอเอาใจสายลุย ชวนนั่งรถไฟ KIHA 183 แชะ ชิม ฟิน และอิ่มเอมไปกับบรรยากาศการเดินทางท่องเที่ยวทางรถไฟ ด้วยคอนเซ็ปต์ : เที่ยวปลายฝน ต้นหนาว ดาวเกลื่อนฟ้า โดยมีให้เลือก 4 เส้นทาง 4 สไตล์ รองรับความต้องการของนักท่องเที่ยวทุกกลุ่มได้ตลอดทั้งเดือน ดังนี้
- วันที่ 1 , 7 และ 8 ตุลาคม 2566 โปรแกรม “ท่องเที่ยวเติมพลัง บนเส้นทางสายศรัทธา @ แปดริ้ว” ราคา 1,499 บาท
- วันที่ 14 - 15 ตุลาคม 2566 “เที่ยวปากช่อง ท่องฟาร์ม อ.ส.ค. มวกเหล็ก” ราคา 3,999 บาท
- วันที่ 22 - 23 ตุลาคม 2566 “เที่ยวฟาร์ม ตระการหนังใหญ่ ชื่นใจภูผา ดาวเกลื่อนฟ้า @ราชบุรี” ราคา 3,999 บาท
- วันที่ 29 - 30 ตุลาคม 2566 ราคา 1,499 บาท โปรแกรม “เที่ยวเมืองโบราณทวารวดี อู่ทอง - นั่งรถราง ฟังเรื่องเก่า เล่าเรื่องเมืองสุพรรณ” ราคา 3,999 บาท
ทั้งนี้ เริ่มจําหน่ายตั๋วโดยสารตั้งแต่วันที่ 16 กันยายน 2566 เวลา 08.30 น. เป็นต้นไป จํากัดจํานวน 200 ที่นั่งต่อวันเท่านั้น ผู้สนใจสามารถสํารองที่นั่งล่วงหน้า (สูงสุด 30 วัน) ผ่านระบบ D-Ticket หรือสถานีรถไฟทุกแห่งทั่วประเทศ หรือสนใจสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
นายเอกรัชกล่าวว่า การจัดเส้นทางท่องเที่ยวทางรถไฟ ด้วยขบวนรถ KIHA 183 เป็นนโยบายที่นายนิรุฒ มณีพันธ์ ผู้ว่าการรถไฟแห่งประเทศไทย ให้ความสําคัญ ที่ต้องการให้ รฟท. เข้าไปมีส่วนช่วยส่งเสริมการท่องเที่ยวในประเทศ ด้วยการบูรณาการความร่วมมือกับหน่วยงานพันธมิตร ทั้งภาครัฐ เอกชน และจังหวัดต่างๆ เพื่อสนับสนุนให้เกิดการกระจายรายได้สู่ท้องถิ่น สร้างความเข้มแข็งให้กับเศรษฐกิจฐานรากอย่างยั่งยืน
นอกจากนี้ ช่วงเดือนพฤศจิกายน-ธันวาคม รฟท. ยังได้เตรียมจัดทริปท่องเที่ยวพิเศษแบบเอ็กซ์คูลซีฟ ต้อนรับลมหนาว “เหมันต์หรรษา เที่ยวทุ่งดอกไม้งาม” ไปในเส้นทางจังหวัดต่าง ๆ ซึ่งมีให้เลือกหลากหลายรูปแบบ โดยสามารถติดตามข้อมูลโปรแกรมท่องเที่ยว และกําหนดวันเวลาในการจําหน่ายตั๋วโดยสารได้ทาง เฟซบุ๊กแฟนเพจทีมพีอาร์การรถไฟแห่งประเทศไทย สอบถามข้อมูลเพิ่มเติมได้ที่..ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมร่วมพิธียกช่อดอกไม้ทองคำประดับอัญมณี มหาบารมีถวายเป็นพุทธบูชา แด่องค์พระมหาธาตุเจ้าภูเพียงแช่แห้ง จังหวัดน่าน
วันศุกร์ที่ 15 กันยายน 2566
​ปลัดกระทรวงวัฒนธรรมร่วมพิธียกช่อดอกไม้ทองคําประดับอัญมณี มหาบารมีถวายเป็นพุทธบูชา แด่องค์พระมหาธาตุเจ้าภูเพียงแช่แห้ง จังหวัดน่าน
​ปลัดกระทรวงวัฒนธรรมร่วมพิธียกช่อดอกไม้ทองคําประดับอัญมณี มหาบารมีถวายเป็นพุทธบูชา แด่องค์พระมหาธาตุเจ้าภูเพียงแช่แห้ง จังหวัดน่าน
ปลัดกระทรวงวัฒนธรรมร่วมพิธียกช่อดอกไม้ทองคําประดับอัญมณี มหาบารมีถวายเป็นพุทธบูชา แด่องค์พระมหาธาตุเจ้าภูเพียงแช่แห้ง จังหวัดน่าน
วันที่ ๓ กันยายน ๒๕๖๖ นางยุพา ทวีวัฒนะกิจบวร ปลัดกระทรวงวัฒนธรรม เข้าร่วมพิธียกช่อดอกไม้ทองคําประดับอัญมณี มหาบารมีถวายเป็นพุทธบูชา แด่องค์พระมหาธาตุเจ้าภูเพียงแช่แห้ง ณ วัดพระธาตุแช่แห้งพระอารามหลวง จังหวัดน่าน มีพระราชศาสนาภิบาล เจ้าคณะจังหวัดน่าน เป็นประธานฝ่ายสงฆ์ นายวิบูรณ์ แววบัณฑิต ผู้ว่าราชการจังหวัดน่าน เป็นประธานฝ่ายฆราวาส โดยมีพลตํารวจเอก ดํารงศักดิ์ กิตติประภัสร์ ผู้บัญชาการตํารวจแห่งชาติ นายชัยพล สุขเอี่ยม อธิบดีกรมการศาสนา นายพนมบุตร จันทรโชติ อธิบดีกรมศิลปากร นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม วัฒนธรรมจังหวัด หัวหน้าส่วนราชการ ข้าราชการ เจ้าหน้าที่และพุทธศาสนิกชน เข้าร่วม
ทั้งนี้ พิธียกฉัตรทองคํา ณ วัดพระธาตุแช่แห้ง จังหวัดน่าน เป็นการบูรณะครั้งใหญ่ในรอบร้อยปี หลังจากชํารุดทรุดโทรมจากเหตุแผ่นดินไหว
รัฐบาลไทย-ข่าวทำเนียบรัฐบาล-​วธ. ร่วมเปิดตัวภาพยนตร์ เรื่อง "A Time To Fly บินล่าฝัน" รอบปฐมทัศน์  ภาพยนตร์แห่งความภาคภูมิใจ ผลงานผู้รับทุนกองทุนพัฒนาสื่อปลอดภัยและสร้างสรรค์ พร้อมฉาย 14 ก.ย. นี้
วันศุกร์ที่ 15 กันยายน 2566
​วธ. ร่วมเปิดตัวภาพยนตร์ เรื่อง "A Time To Fly บินล่าฝัน" รอบปฐมทัศน์  ภาพยนตร์แห่งความภาคภูมิใจ ผลงานผู้รับทุนกองทุนพัฒนาสื่อปลอดภัยและสร้างสรรค์ พร้อมฉาย 14 ก.ย. นี้
​วธ. ร่วมเปิดตัวภาพยนตร์ เรื่อง "A Time To Fly บินล่าฝัน" รอบปฐมทัศน์  ภาพยนตร์แห่งความภาคภูมิใจ ผลงานผู้รับทุนกองทุนพัฒนาสื่อปลอดภัยและสร้างสรรค์ พร้อมฉาย 14 ก.ย. นี้
วธ. ร่วมเปิดตัวภาพยนตร์ เรื่อง "A Time To Fly บินล่าฝัน" รอบปฐมทัศน์ ภาพยนตร์แห่งความภาคภูมิใจ ผลงานผู้รับทุนกองทุนพัฒนาสื่อปลอดภัยและสร้างสรรค์ พร้อมฉาย 14 ก.ย. นี้
เมื่อวันที่ 12 กันยายน 2566 ดร.ยุพา ทวีวัฒนะกิจบวร ปลัดกระทรวงวัฒนธรรม (วธ.) ร่วมเป็นเกียรติในงานเปิดฉายภาพยนตร์เเละร่วมชมภาพยนตร์ เรื่อง "A Time To Fly บินล่าฝัน" รอบปฐมทัศน์ โดยมี ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้ทรงคุณวุฒิด้านภาพยนตร์ ผู้บริหารกองทุนพัฒนาสื่อปลอดภัยและสร้างสรรค์ นักแสดง สื่อมวลชน และแขกผู้มีเกียรติ เข้าร่วม ณ โรงภาพยนตร์พารากอนซีนิเพล็กซ์ ศูนย์การค้าสยามพารากอน กรุงเทพฯ
ทั้งนี้ ภาพยนตร์ เรื่อง A Time To Fly บินล่าฝัน เป็นภาพยนตร์ผลงานของ นายศักดิ์ศิริ คชพัชรินทร์ ผู้รับทุนประเภทเชิงยุทธศาสตร์ ปี 2562 จากกองทุนพัฒนาสื่อปลอดภัยและสร้างสรรค์ ภาพยนตร์เรื่องนี้ได้รับแรงบันดาลใจจากเรื่องจริงของ หม่อง ทองดี เด็กชายไร้สัญชาติชาวไทใหญ่ วัย 11 ปี ที่ชนะเลิศการแข่งขันเครื่องบินพับกระดาษที่ประเทศญี่ปุ่น นําแสดงโดย โบกี้ - ด.ช.ศุภัช ท้าวสกุล, นักแสดงสาวมากฝีมือ เอ๋-มณีรัตน์ คําอ้วน, แมน-ธฤษณุ สรนันท์ และ มารินดา แฮปลิน ผนึกกําลังร่วมถ่ายทอดเรื่องราวของคนตัวเล็ก ๆ แต่ใจสู้เกินร้อย “หม่อง ทองดี” อดีตเด็กไร้สัญชาติที่ใช้เวลา 19 วินาที สร้างชื่อเสียงให้ประเทศไทย แต่ใช้เวลาถึง 20 ปีกว่าจะบรรลุความฝันของเขา
ภาพยนตร์เรื่องนี้ได้เล่าถึงเส้นทางบินล่าฝันของ “เด็กชายหม่อง ทองดี” ในช่วงวัย 7-8 ขวบที่ได้เป็น ตัวแทนโรงเรียนบ้านห้วยทราย จ.เชียงใหม่ ไปร่วมแข่งขันเครื่องบินกระดาษพับ ระดับภูมิภาค จนชนะได้ไปแข่งระดับประเทศ และได้แชมป์ประเทศไทยไปแข่งระดับนานาชาติที่ประเทศญี่ปุ่น แต่มาติดปัญหาตรงที่เขาเป็นเด็กไร้สัญชาติ ทางการออกพาสปอร์ตให้ไม่ได้ จึงเกิดการรวมตัวของอาจารย์ นักวิชาการ นักกฎหมาย และสื่อมวลชน ที่พยายามช่วยผลักดันให้น้องหม่อง ได้ไปแข่งขันภายใต้เวลาอันจํากัดที่กําลังจะหมดลง
ไฮไลท์สําคัญของการจัดกิจกรรมฉายภาพยนตร์รอบปฐมทัศน์ คือการเชิญ ‘หม่อง ทองดี’ คนต้นเรื่อง ที่นอกจากชีวิตของเขาจะถูกนํามาสร้างเป็นภาพยนตร์ “A Time To Fly บินล่าฝัน” แล้ว ยังเป็นแรงบันดาลใจให้ทุกคนสู้เพื่อฝัน ในงานนี้ หม่อง ทองดี มาพร้อมกับ น้ําผึ้ง-กานต์ธีรา เตชะภัทรธนากุล มิสยูนิเวิร์ส ไทยแลนด์เชียงใหม่ 2566 และ พลอย-ยลฤดี ปิยะทัต รองประธานสมาพันธ์สมาคมนิสิตนักศึกษาแพทย์ นานาชาติ Director at SCOPH Thailand and Community Outreach at AMSA-Thailand ซึ่งทั้ง 3 คนเป็นอดีตเด็กไร้สัญชาติที่สร้างโอกาสให้ตัวเองจนต่อยอดความฝันสําเร็จ และขณะเดียวกันก็ได้รับโอกาสที่ดีและความช่วยเหลือจากหน่วยงานต่าง ๆ ของรัฐบาลด้วย
A Time to fly บินล่าฝัน มีกําหนดเข้าฉายพร้อมกันทุกโรงภาพยนตร์ ในเครือเอสเอฟ ซีเนม่า และเมเจอร์ ซีนีเพล็กซ์ ตั้งแต่วันที่ 14 กันยายน 2566 เป็นต้นไป
รัฐบาลไทย-ข่าวทำเนียบรัฐบาล-​กรมการขนส่งทางบก อำนวยความสะดวกผู้ที่ต้องการจองหมายเลขทะเบียนรถจักรยานยนต์ ที่จดทะเบียนในเขตพื้นที่กรุงเทพมหานคร ผ่านเว็บไซต์ https://reserve.dlt.go.th/mc/
วันศุกร์ที่ 15 กันยายน 2566
​กรมการขนส่งทางบก อํานวยความสะดวกผู้ที่ต้องการจองหมายเลขทะเบียนรถจักรยานยนต์ ที่จดทะเบียนในเขตพื้นที่กรุงเทพมหานคร ผ่านเว็บไซต์ https://reserve.dlt.go.th/mc/
และยืนยันตัวตนผ่านแอปฯ ThaID ก่อนจอง ตั้งแต่วันที่ 2 ตุลาคม 2566 เป็นต้นไป
กรมการขนส่งทางบก อํานวยความสะดวกผู้ที่ต้องการจองหมายเลขทะเบียนรถจักรยานยนต์ ที่จดทะเบียนในเขตพื้นที่กรุงเทพมหานคร ผ่านเว็บไซต์ https://reserve.dlt.go.th/mc/ และยืนยันตัวตนผ่านแอปฯ ThaID ก่อนจอง ตั้งแต่วันที่ 2 ตุลาคม 2566 เป็นต้นไป
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ประชาสัมพันธ์สําหรับผู้ที่ต้องการจองหมายเลขทะเบียนรถจักรยานยนต์ ที่จดทะเบียนในเขตพื้นที่กรุงเทพมหานคร สามารถจองผ่านระบบอินเทอร์เน็ตได้ที่เว็บไซต์ https://reserve.dlt.go.th/mc/ เพื่อเป็นการอํานวยความสะดวกให้กับประชาชนที่ประสงค์จองหมายเลขทะเบียนรถ จากเดิมการจองต้องกรอกฟอร์มอิเล็กทรอนิกส์และทราบผลภายใน 3 วันทําการ แต่การจองผ่านระบบอินเทอร์เน็ตจะทราบผลทันที ซึ่งก่อนจองหมายเลขทะเบียนต้องดําเนินการยืนยันตัวตนผ่านแอปพลิเคชัน ThaID เพื่อเป็นไปตามพระราชบัญญัติคุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act) และป้องกันการแอบอ้างเอาชื่อบุคคลอื่นมาดําเนินการจองทะเบียนรถจักรยานยนต์ อาจก่อให้เกิดความเสียหายกับข้อมูลส่วนบุคคลหรือสูญเสียทรัพย์ได้ โดยจะเริ่มเปิดให้บริการจองหมายเลขทะเบียนรถจักรยานยนต์ผ่านระบบอินเทอร์เน็ต ตั้งแต่วันที่ 2 ตุลาคม 2566 เป็นต้นไป
สําหรับขั้นตอนการจองหมายเลขทะเบียนรถจักรยานยนต์มีดังนี้
1. เข้าเว็บไซต์ https://reserve.dlt.go.th/mc/ เลือกเมนู “จองหมายเลขทะเบียน”
2. ระบบจะเข้าสู่หน้ายืนยันตัวตน ให้ยืนยันตัวตนโดยสแกน QR Code ผ่านแอปฯ ThaID
3. เมื่อยืนยันตัวตนแล้ว ระบบจะกลับมาที่หน้าหลัก กด “ยอมรับหลักเกณฑ์” เพื่อเข้าสู่หน้าจอถัดไป
4. เลือกประเภทการจอง
5. ระบุข้อมูลรายละเอียดของผู้จอง หมายเลขตัวถังรถ/หมายเลขทะเบียนที่ต้องการจอง (กรณีเป็นบุคคลธรรมดา ระบบจะใส่ชื่อ - นามสกุล และเลขบัตรประจําตัวประชาชนให้โดยอัตโนมัติ)
ทั้งนี้ การยืนยันตัวตน เจ้าของรถจะต้องดาวน์โหลดแอปฯ ThaID ผ่านระบบ IOS หรือ Android เพื่อลงทะเบียนระบบการพิสูจน์และยืนยันตัวตนทางระบบดิจิทัล DOPA-Digital ของกรมการปกครอง กระทรวงมหาดไทย สามารถดําเนินการลงทะเบียนด้วยตนเอง โดยการถ่ายภาพบัตรประจําตัวประชาชนและภาพใบหน้า ผ่านแอปฯ ThaID ในโทรศัพท์มือถือของตนเอง (ดูขั้นตอนการลงทะเบียนยืนยันตัวตนอย่างละเอียดได้ที่ https://www.bora.dopa.go.th/app-thaid/) กรณีนิติบุคคล/ชาวต่างชาติ สามารถให้ผู้แทนนิติบุคคลหรือผู้แทนชาวต่างชาติลงทะเบียนผ่านแอปฯ ThaID ได้เช่นกัน เมื่อยืนยันตัวตนแล้วสามารถจองทะเบียนรถได้ตามปกติ นอกจากนี้ ขบ. ขอเตือนระวังสูญเสียเงิน สูญเสียเอกสารสําคัญ มิจฉาชีพหลอกขโมยข้อมูลส่วนบุคคลของผู้อื่นไปใช้ในทางผิดกฎหมาย หรือใช้ในการกระทําความผิดเกี่ยวกับอาชญากรรมในลักษณะหลอกลวงเพื่อขโมยข้อมูลส่วนบุคคล (Identity Theft) ไปใช้หาประโยชน์ในทางมิชอบ
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภาฯ
วันศุกร์ที่ 15 กันยายน 2566
​ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภาฯ
​ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันที่ 15 กันยายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วม ณ ศาลาแทงหยวก กองพิธีการศพที่ได้รับพระราชทาน กระทรวงวัฒนธรรม
กิจกรรมดังกล่าว จัดขึ้นทุกวันศุกร์ เพื่อปฏิบัติสมาธิเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาให้ทรงหายจากพระอาการประชวร ตลอดจนส่งเสริมให้ข้าราชการและเจ้าหน้าที่ในสังกัดกระทรวงวัฒนธรรม ได้แสดงออกถึงความจงรักภักดี
รัฐบาลไทย-ข่าวทำเนียบรัฐบาล-ดีอีเอส จัดพิธียกย่องเชิดชูเกียรติบุคลากรเกษียณอายุราชการ ประจำปี 2566
วันพฤหัสบดีที่ 14 กันยายน 2566
ดีอีเอส จัดพิธียกย่องเชิดชูเกียรติบุคลากรเกษียณอายุราชการ ประจําปี 2566
ดีอีเอส จัดพิธียกย่องเชิดชูเกียรติบุคลากรเกษียณอายุราชการ ประจําปี 2566
​
วันนี้(14กันยายน2566)นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานในพิธียกย่องเชิดชูเกียรติบุคลากรเกษียณอายุราชการของหน่วยงานในสังกัดกระทรวงดิจิทัลเพื่อเศรษฐกิจและสังคมประจําปี2566ณห้องAuditoriumชั้น2อาคารสโมสรบริษัทโทรคมนาคมแห่งชาติจํากัด(มหาชน)
_____________
รัฐบาลไทย-ข่าวทำเนียบรัฐบาล-รมว.ธรรมนัส รับดำเนินการหารือแนวทางการขนส่งสินค้าเกษตรทางเรือเพิ่มเติมไปยังประเทศจีน
วันศุกร์ที่ 15 กันยายน 2566
รมว.ธรรมนัส รับดําเนินการหารือแนวทางการขนส่งสินค้าเกษตรทางเรือเพิ่มเติมไปยังประเทศจีน
รมว.ธรรมนัส รับดําเนินการหารือแนวทางการขนส่งสินค้าเกษตรทางเรือเพิ่มเติมไปยังประเทศจีน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามนายกรัฐมนตรี (นายเศรษฐา ทวีสิน) ลงพื้นที่พบปะประชาชนและรับฟังปัญหาในพื้นที่ โดยได้มีการพูดคุยประเด็นการค้าชายแดน และยาเสพติด ณ ด่านพรมแดนแม่สายแห่งที่ 1 อ.แม่สาย จังหวัดเชียงราย จากนั้นได้พบปะกลุ่มชาติพันธุ์ เพื่อพูดคุยประเด็นการเข้าถึงสิทธิขั้นพื้นฐานของบุคคลไร้สัญชาติ ทั้งสิทธิในด้านการศึกษา สิทธิการรักษาพยาบาล สิทธิในที่ดินทํากิน และสิทธิในด้านอื่น ๆ
สําหรับการหารือด้านการค้าชายแดน จังหวัดเชียงรายได้มีการเสนอในเรื่องการขนส่งสินค้าเกษตรผ่านทางท่าเรือกวนเหล่ย ซึ่งปัจจุบันสามารถขนส่งได้เฉพาะสินค้าปศุสัตว์และสินค้าทั่วไปเท่านั้น ทางกระทรวงเกษตรฯ จึงรับดําเนินการหารือในส่วนที่เกี่ยวข้อง เพื่อให้สามารถขนส่งสินค้าด้านอื่น ๆ ได้ต่อไป
ทั้งนี้ จังหวัดเชียงราย มีพื้นที่การเกษตร 3,712,539 ไร่ หรือร้อยละ 50.86 มีจํานวนครัวเรือนเกษตรกร 174,502 ครัวเรือน มีสินค้าเด่น ได้แก่ ข้าวหอมมะลิ ชา กาแฟ สับปะรดภูแล สับปะรดนางแล ส้มโอเวียงแก่น ปลานิล โคเนื้อ และมีสินค้า GI จํานวน 7 ชนิด ได้แก่ สับปะรดภูแลเชียงราย สับปะรดนางแล กาแฟดอยตุง กาแฟดอยช้าง ชาเชียงราย ข้าวเหนียวเขี้ยวงูเชียงราย ข้างก่ําล้านนา
สําหรับข้อมูลการนําเข้า - ส่งออก สินค้าเกษตรของจังหวัดเชียงราย แบ่งเป็น ด้านพืช มีมูลค่าการนําเข้า ปี 2566 (ข้อมูล ณ เดือน ส.ค. 66) รวม 9,013,891,211.09 บาท โดยมีสินค้าเกษตร 5 อันดับแรก ได้แก่ เมล็ดข้าวโพด องุ่น ผักกาดขาว ส้ม ผักตระกูลกะหล่ํา ตามลําดับ และมีมูลค่าการส่งออก รวม 34,212,798,975.46 บาท สินค้าเกษตร 5 อันดับแรก ได้แก่ ทุเรียน มังคุด ลําไย ส้มโอ ขนุน ตามลําดับ
ข้อมูลการนําเข้า - ส่งออก ด้านปศุสัตว์ มีมูลค่ารวมการนําเข้า ปี 2566 รวม 61,343,378.01 บาท ได้แก่ ข้าวโพดเลี้ยงสัตว์ (อาหารสัตว์) โค ขนไก่งวง และมีมูลค่าการส่งออก ปี 2566 รวม 885,071,240 บาท สินค้าเกษตร 5 อันดับแรก ได้แก่ สุกร ซากไก่ โค กระบือ ซากสุกร และข้อมูลการนําเข้า - ส่งออก ด้านประมง มีมูลค่าการนําเข้า-ส่งออกด่านสัตว์น้ํา ปี 2566 (ข้อมูลณ วันที่ 1 ม.ค. – 31 ส.ค. 66) มูลค่ารวม 141,880,449.35 บาท ปริมาณรวม 1,755,434.67 กิโลกรัม โดยมีสินค้าประมงและผลิตภัณฑ์สัตว์น้ําส่งออก 5 อันดับแรก เรียงตามมูลค่าสินค้า ได้แก่ ปลาแมคเคอเรล บรรจุกระป๋อง ซอสหอยนางรม สาหร่ายทะเลปรุงรส ปลาซาร์ดนี บรรจุกระป๋อง น้ําปลา (ปลากะตัก) และมีสัตว์น้ําส่งออก 5 อันดับแรก เรียงตามมูลค่าสินค้า ได้แก่ ปลาดุก ปลานิล กุ้งก้ามกราม กุ้งขาว ปลาเก๋า/ปลากะรัง
รัฐบาลไทย-ข่าวทำเนียบรัฐบาล-บสย. ร่วมงานระดับนานาชาติ “BOT Digital Finance Conference 2023”
วันศุกร์ที่ 15 กันยายน 2566
15/09/2566
บสย. ร่วมงานระดับนานาชาติ “BOT Digital Finance Conference 2023”
บสย. ร่วมงานระดับนานาชาติ “BOT Digital Finance Conference 2023” การพัฒนาระบบนิเวศการเงินดิจิทัลอย่างรับผิดชอบ
บสย. ร่วมงานระดับนานาชาติ “BOT Digital Finance Conference 2023” การพัฒนาระบบนิเวศการเงินดิจิทัลอย่างรับผิดชอบ พร้อมเข้าโครงการ TrustBiz Connext แพลตฟอร์มดิจิทัล Digital ID และ e-Signature เพื่อนิติบุคคล ยุคใหม่แห่งการเชื่อมต่อยกระดับการทําธุรกรรมอิเล็กทรอนิกส์โครงสร้างพื้นฐานกลาง Digital ID และ e-Signature สําหรับนิติบุคคล
บรรษัทประกันสินเชื่ออุตสาหกรรมขนาดย่อม (บสย.) ร่วมงาน “BOT Digital Finance Conference 2023” (BDFC 2023) ระหว่างวันที่ 14-15 กันยายน 2566 งานระดับนานาชาติ ภายใต้ธีม "Building Ecosystem for Responsible Innovation" การพัฒนาระบบนิเวศการเงินดิจิทัลอย่างรับผิดชอบ โดยธนาคารแห่งประเทศไทย เพื่อสื่อสารนโยบายและทิศทางการขับเคลื่อนการพัฒนา Digital finance ecosystem และนวัตกรรมด้านการเงิน ส่งเสริมการใช้ประโยชน์จากโครงการสร้างพื้นฐานทางการเงินและเทคโนโลยีสมัยใหม่ สู่การสร้าง Networking ณ อาคารศูนย์การเรียนรู้ ธนาคารแห่งประเทศไทย โดยนายวุฒิพันธุ์ ปริดิพันธ์ รองผู้จัดการทั่วไป สายงานปฎิบัติการ พร้อมทีมงาน เป็นตัวแทนต้อนรับ นายเศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย ประธานในพิธีเปิดงาน ในโอกาสเยี่ยมชมบูธนวัตกรรม บสย. ซึ่งภายในบูธได้จัดแสดงบริการต่างๆ บนช่องทาง LINE @ tcgfirst ที่จะเปิดให้ลูกค้าใช้บริการภายในปีนี้ ไม่ว่าจะเป็นบริการยืนยันตัวตนผ่าน NDID บริการแสดงข้อมูลการค้ําประกัน แสดงรายละเอียดชําระเงิน และบริการนัดหมายหมอหนี้
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) กล่าวว่า ในปีนี้ บสย. ได้นําเสนอความก้าวหน้าในการพัฒนาระบบยืนยันตัวตน หรือ NDID บนแพลตฟอร์ม Line @tcgfirst เพื่อรองรับธุรกรรมทางการเงินเพื่อตอบโจทย์การทําธุรกรรมด้านสินเชื่อและค้ําประกันสินเชื่อผ่านแพลตฟอร์มออนไลน์ เชื่อมโยงผู้ประกอบการ SMEs ที่ต้องการเข้าถึงแหล่งทุน และการค้ําประกันสินเชื่อจาก บสย. การยกระดับพัฒนาการยืนยันตัวตน รองรับความต้องการของ SME ที่ บสย. ค้ําประกันอยู่มากกว่า 8 แสนราย รวม ทั้ง SME ที่อยู่นอกระบบอีก 3 ล้านราย ให้เข้าถึงแหล่งทุนพร้อมบริการค้ําประกันสินเชื่อของ บสย. ผ่านระบบ Digital ได้ง่ายขึ้น
ภายใต้วิสัยทัศน์ บสย. เป็นศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน บสย. ได้เข้าร่วมโครงการนําร่องการให้บริการ TrustBiz Connext แพลตฟอร์มเพื่อการลงนามดิจิทัลสําหรับนิติบุคคล ง่าย สะดวก รวดเร็ว และปลอดภัยตามมาตรฐานการทําธุรกรรมอิเล็กทรอนิกส์ ผ่านทาง Use case Digital SME Loan ที่จะเข้ามาช่วยการขอสินเชื่อ SMEs สะดวกรวดเร็วปลอดภัย และการค้ําประกันสินเชื่อในรูปแบบดิจิทัล โดย บสย. จะร่วมเวทีเสวนา ในหัวข้อ “Collaboration on Digital Services for Business’s Development” ในวันที่ 15 กันยายน 2566 นี้ เวลา 12.15-12.45 น. ณ ศูนย์การเรียนรู้ ธปท.
รัฐบาลไทย-ข่าวทำเนียบรัฐบาล-​พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทอดพระเนตรการแสดงละครชาตรี เรื่อง “มโนห์รา” ในโอกาส 100 ปี วันประสูติของ สมเด็จพระเจ้าพี่นางเธอ ฯ
วันศุกร์ที่ 15 กันยายน 2566
​พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทอดพระเนตรการแสดงละครชาตรี เรื่อง “มโนห์รา” ในโอกาส 100 ปี วันประสูติของ สมเด็จพระเจ้าพี่นางเธอ ฯ
​พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทอดพระเนตรการแสดงละครชาตรี เรื่อง “มโนห์รา” ในโอกาส 100 ปี วันประสูติของ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ บุคคลสําคัญของโลก
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทอดพระเนตรการแสดงละครชาตรี เรื่อง “มโนห์รา” ในโอกาส 100 ปี วันประสูติของ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ บุคคลสําคัญของโลก
วันที่ 4 กันยายน 2566 พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปทอดพระเนตรการแสดงละครชาตรี เรื่อง “มโนราห์” ตอน บุพเพสันนิวาส ซึ่งมูลนิธิสมาคมสตรีอุดมศึกษาแห่งประเทศไทย ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ร่วมกับกรมส่งเสริมวัฒนธรรม จัดขึ้นในโอกาส 100 ปี วันประสูติของ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และในโอกาสที่องค์การการศึกษา วิทยาศาสตร์ และวัฒนธรรมแห่งสหประชาชาติ หรือ UNESCO ประกาศยกย่องพระเกียรติคุณให้ทรงเป็นบุคคลสําคัญของโลกด้านการศึกษา วิทยาศาสตร์ และวัฒนธรรมในปี 2566 โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม นายพนมบุตร จันทรโชติ อธิบดีกรมศิลปากร ผู้บริหารกระทรวงวัฒนธรรม และคณะ การแสดงละครชาตรี เรื่อง “มโนราห์” เฝ้าฯ รับเสด็จ ณ หอประชุมใหญ่ ศูนย์วัฒนธรรมแห่งประเทศไทย เขตห้วยขวาง กรุงเทพมหานคร
ละครชาตรี เป็นละครพื้นบ้านของไทยประเภทหนึ่งที่เกิดจากการผสมผสานระหว่างโนราของภาคใต้กับละครนอกของภาคกลาง ละครชาตรีเป็นที่นิยมแพร่หลายทางภาคใต้ เรื่องที่นิยมแสดงคือเรื่อง พระสุธนและนางโนราห์ จึงเรียกละครประเภทนี้ว่า โนราห์ชาตรี ต่อมา กรมศิลปากรได้พัฒนาและปรับปรุงละครชาตรีให้มีบทละครและการร่ายรํา จัดการแสดงบนเวทีโรงละครขนาดใหญ่ มีการแบ่งบทเป็นองก์ แต่ละองก์มีการเปิดและปิดม่าน เพื่อเปลี่ยนฉากแบบสมจริง เรียงเป็นลําดับตามท้องเรื่อง จึงเป็นละครที่สร้างความสนุกสนานเพลิดเพลินแก่ผู้ชม
รัฐบาลไทย-ข่าวทำเนียบรัฐบาล-บสย.ร่วมเสวนาความร่วมมือด้านการบริการดิจิทัลเพื่อการพัฒนาธุรกิจ นำเทคโนโลยีช่วย SMEs ลดขั้นตอน ลดต้นทุน ลดเวลา มุ่งหน้าสู่การเป็นดิจิทัล เกตเวย์สำหรับ SMEs
วันศุกร์ที่ 15 กันยายน 2566
15/09/2566
บสย.ร่วมเสวนาความร่วมมือด้านการบริการดิจิทัลเพื่อการพัฒนาธุรกิจ นําเทคโนโลยีช่วย SMEs ลดขั้นตอน ลดต้นทุน ลดเวลา มุ่งหน้าสู่การเป็นดิจิทัล เกตเวย์สําหรับ SMEs
กรรมการและ ผจก.ทั่วไป บสย. ร่วมเสวนา “Collaboration on Digital Services for Business’s Development” ในงาน “BOT Digital Finance Conference 2023” ภายใต้ธีม "Building Ecosystem for Responsible Innovation" การพัฒนาระบบนิเวศการเงินดิจิทัลอย่างรับผิดชอบ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมเวทีเสวนา หัวข้อ “Collaboration on Digital Services for Business’s Development” ในงาน “BOT Digital Finance Conference 2023” ภายใต้ธีม "Building Ecosystem for Responsible Innovation" การพัฒนาระบบนิเวศการเงินดิจิทัลอย่างรับผิดชอบ จัดโดยธนาคารแห่งประเทศไทย ณ อาคารศูนย์การเรียนรู้ ธนาคารแห่งประเทศไทย วันที่ 15 กรกฎาคม 2566
นายสิทธิกร กล่าวว่า SME ที่ บสย. ค้ําประกันอยู่กว่า 8 แสนราย แบ่งออกเป็นผู้ประกอบการขนาดกลางและขนาดย่อม หรือ SME 30% ส่วนอีก 70% คือ ผู้ประกอบการรายย่อย หรืออาชีพอิสระ (Micro SMEs) ความท้าทายคือ ทําให้ 8 แสนรายนี้อยู่ในระบบดิจิทัล โดยในปีนี้ บสย. ยกระดับการให้บริการด้วยพัฒนาระบบยืนยันตัวตน หรือ NDID บนแพลตฟอร์ม Line @tcgfirst เพื่อรองรับธุรกรรมทางการเงินเพื่อตอบโจทย์การทําธุรกรรมด้านสินเชื่อและค้ําประกันสินเชื่อผ่านแพลตฟอร์มออนไลน์ เชื่อมโยงผู้ประกอบการ SMEs ที่ต้องการเข้าถึงแหล่งทุน และการค้ําประกันสินเชื่อจาก บสย. ซึ่งจะช่วยให้ SMEs ลดขั้นตอน ลดต้นทุน ลดเวลา ในการเข้าถึงแหล่งเงินทุนและการรับบริการจาก บสย. ทั้งด้านการค้ําประกันสินเชื่อ และ ด้านการให้คําปรึกษาผ่านศูนย์ที่ปรึกษาทางการเงิน หรือ บสย. F.A. Center
นอกจากนี้ การปรับตัวของ บสย. และความร่วมมือกับหน่วยงานพันธมิตร อย่างการเข้าร่วมโครงการ TrustBiz Connext แพลตฟอร์มดิจิทัล Digital ID และ e-Signature เพื่อนิติบุคคล จะเป็นการช่วยสนับสนุนให้ SME อีกกว่า 3 ล้านรายที่อยู่นอกระบบสามารถเข้าถึงแหล่งเงินทุนในระบบผ่าน Digital Lending และ Digital Credit Guarantee ของ บสย. ได้ง่ายขึ้น และเป็นการลดต้นทุนให้แก่ SMEs ด้วย ซึ่งสอดคล้องกับแผนยุทธศาสตร์ของ บสย.ในการนําเทคโนโลยีดิจิทัลมาพัฒนาและเชื่อมโยงการดําเนินงานและการให้บริการต่อ SMEs เพื่อยกระดับการบริการของ บสย. สู่การเป็น SMEs Digital Gateway ต่อไป
รัฐบาลไทย-ข่าวทำเนียบรัฐบาล-รองปลัดฯ เสนอ วิธีขับเคลื่อน DATA Economy ต่อ นายกรัฐมนตรี ในงานแถลงผลวิจัย วปอ.
วันศุกร์ที่ 15 กันยายน 2566
รองปลัดฯ เสนอ วิธีขับเคลื่อน DATA Economy ต่อ นายกรัฐมนตรี ในงานแถลงผลวิจัย วปอ.
รองปลัดฯ เสนอ วิธีขับเคลื่อน DATA Economy ต่อ นายกรัฐมนตรี ในงานแถลงผลวิจัย วปอ.
ในวันที่14กันยายน2566นายกรัฐมนตรีนายเศรษฐาทวีสินเป็นประธานการแถลงผลการศึกษาเพื่อสนับสนุนยุทธศาสตร์ชาติของนักศึกษาวิทยาลัยป้องกันราชอาณาจักรหรือวปอ.รุ่นที่65โดยมีนายสุทินคลังแสงรมว.กลาโหมพ.ต.อ.ทวีสอดส่องรมว.ยุติธรรมนางพวงเพ็ชรชุนละเอียดรมต.ประจําสํานักนายกรัฐมนตรีผู้บัญชาการทหารสูงสุด รวมทั้งผู้แทนจากส่วนราชการต่างๆทั้งภาครัฐและเอกชนร่วมรับฟัง โดยในงานนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ได้นําเสนอวิธีขับเคลื่อนDATA Economyซึ่งเป็นส่วนหนึ่งของdigital economyและเป็นพื้นฐานสําคัญของการใช้Advanced Technologiesเช่นtechnology AI
รองปลัดฯเวทางค์เป็นผู้แทนรุ่นเสนอ4เรื่องเพื่อขับเคลื่อนData Economyดังนี้1.การพัฒนาตลาดข้อมูลและกลไกสนับสนุนให้มีประสิทธิภาพ2.การจัดทํากฎหมายกฎระเบียบลดปัญหาอุปสรรคลดความเสี่ยงโดยเฉพาะทางกฎหมายสําหรับการเข้าถึงการใช้และแลกเปลี่ยนข้อมูลสนับสนุนการเกิดของอุตสาหกรรมข้อมูล3.การจัดทํามาตรการการจูงใจและหน่วยงานรัฐต้องทําopen dataใช้cloudและ4.การพัฒนาบุคคลากรสําหรับอุตสาหกรรมข้อมูลและ ให้ความรู้ที่เหมาะสมกับประชาชนท้ายสุดเสนอให้จัดทําฐานข้อมูลกลางภาครัฐเชื่อมโยงพร้อมใช้งาน
_______________
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมตรวจเยี่ยมและให้กำลังใจกลุ่มพิธีการศพที่ได้รับพระราชทาน สำนักงานวัฒนธรรมจังหวัดน่าน
วันศุกร์ที่ 15 กันยายน 2566
​ปลัดกระทรวงวัฒนธรรมตรวจเยี่ยมและให้กําลังใจกลุ่มพิธีการศพที่ได้รับพระราชทาน สํานักงานวัฒนธรรมจังหวัดน่าน
​ปลัดกระทรวงวัฒนธรรมตรวจเยี่ยมและให้กําลังใจกลุ่มพิธีการศพที่ได้รับพระราชทาน สํานักงานวัฒนธรรมจังหวัดน่าน
ปลัดกระทรวงวัฒนธรรมตรวจเยี่ยมและให้กําลังใจกลุ่มพิธีการศพที่ได้รับพระราชทาน สํานักงานวัฒนธรรมจังหวัดน่าน
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรม ตรวจเยี่ยมและให้กําลังใจกลุ่มพิธีการศพที่ได้รับพระราชทาน สํานักงานวัฒนธรรมจังหวัดน่าน โดยมี นายชัยพล สุขเอี่ยม อธิบดีกรมการศาสนา นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม วัฒนธรรมจังหวัด และเจ้าหน้าที่ปฏิบัติงานพิธี เข้าร่วม ณ วัดพระธาตุแช่แห้ง พระอารามหลวง
รัฐบาลไทย-ข่าวทำเนียบรัฐบาล-ครม. ขยายเวลา คงอัตรา VAT 7% ต่อไปอีก 1 ปี ถึง 30 ก.ย. 67
วันศุกร์ที่ 15 กันยายน 2566
ครม. ขยายเวลา คงอัตรา VAT 7% ต่อไปอีก 1 ปี ถึง 30 ก.ย. 67
.....
ที่ประชุมครม. (13 ก.ย. 66) เห็นชอบให้ขยายเวลาการลดอัตราภาษีมูลค่าเพิ่ม (VAT) 7% ต่อไปอีก 1 ปี สําหรับการขายสินค้า การให้บริการ หรือการนําเข้าทุกกรณี ตั้งแต่วันที่ 1 ต.ค. 66 - 30 ก.ย. 67 (จากเดิมที่จะสิ้นสุดใันวันที่ 30 ก.ย. 66)
.
ซึ่งการขยายเวลาดังกล่าว จะช่วยลดภาระค่าครองชีพให้กับประชาชน และสนับสนุนการอุปโภคบริโภคและการลงทุนภาคเอกชนภายในประเทศ รวมทั้งสร้างความเชื่อมั่นให้แก่ภาคธุรกิจ ทําให้เศรษฐกิจไทยสามารถขยายตัวได้ตามเป้าหมายที่คาดการณ์ไว้ นําไปสู่ความมั่นคงทางเศรษฐกิจของประเทศต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมเยี่ยมชมพิพิธภัณฑ์ผ้าโบราณฝ้ายเงิน อำเภอเมืองน่าน จังหวัดน่าน
วันศุกร์ที่ 15 กันยายน 2566
​ปลัดกระทรวงวัฒนธรรมเยี่ยมชมพิพิธภัณฑ์ผ้าโบราณฝ้ายเงิน อําเภอเมืองน่าน จังหวัดน่าน
​ปลัดกระทรวงวัฒนธรรมเยี่ยมชมพิพิธภัณฑ์ผ้าโบราณฝ้ายเงิน อําเภอเมืองน่าน จังหวัดน่าน
ปลัดกระทรวงวัฒนธรรมเยี่ยมชมพิพิธภัณฑ์ผ้าโบราณฝ้ายเงิน อําเภอเมืองน่าน จังหวัดน่าน
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรมเยี่ยมชมพิพิธภัณฑ์ผ้าโบราณฝ้ายเงิน โดยมีนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม อาจารย์เทิดศักดิ์ อินแสง เจ้าของพิพิธภัณฑ์ผ้าโบราณฝ้ายเงิน​ จังหวัดน่าน วัฒนธรรมจังหวัด และเจ้าหน้าที่ เข้าร่วม ณ พิพิธภัณฑ์ผ้าโบราณฝ้ายเงิน​ อําเภอเมืองน่าน จังหวัดน่าน
พิพิธภัณฑ์ผ้าโบราณฝ้ายเงิน เป็นสถานที่เก็บรวบรวมผ้าซิ่น เครื่องแต่งกาย ไทยวน ไทลื้อ เมืองน่าน และชาติพันธุ์ต่างๆ โดยผ้าที่มีความเก่าแก่ที่สุด มีอายุมากกว่า 160 ปี และที่นี่ยังคงมีการทอผ้า ย้อมเส้นด้าย จากสีธรรมชาติ คงกรรมวิธีในการทอผ้า ไม่ว่าจะเป็นลายล้วง ลายเก็บมุก ลายคาดก่าน รวมถึงซิ่นป้อง และซิ่นม่าน ของชาวไทลื้อ ซึ่งล้วนแล้วแต่เป็น
ลายดั้งเดิมของชาติพันธุ์ในน่าน ไม่ต่ํากว่า 2,000 ชิ้น
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนกันยายน ๒๕๖๖
วันศุกร์ที่ 15 กันยายน 2566
​ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนกันยายน ๒๕๖๖
​ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนกันยายน ๒๕๖๖
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนกันยายน ๒๕๖๖
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทําบุญตักบาตรเพื่อความเป็นสิริมงคล ประจําเดือนกันยายน ๒๕๖๖ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น ๑ และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รฟม. เปิดตัวโครงการติดตั้งระบบจอดรถและปรับปรุงภูมิทัศน์ลานจอดรถ โครงการรถไฟฟ้ามหานคร สายเฉลิมรัชมงคล ภายใต้แนวความคิด “Smart Parking Smart Life”
วันศุกร์ที่ 15 กันยายน 2566
รฟม. เปิดตัวโครงการติดตั้งระบบจอดรถและปรับปรุงภูมิทัศน์ลานจอดรถ โครงการรถไฟฟ้ามหานคร สายเฉลิมรัชมงคล ภายใต้แนวความคิด “Smart Parking Smart Life”
....
วันนี้ (15 กันยายน 2566) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ บริษัท เจนก้องไกล จํากัด (มหาชน) เปิดตัวโครงการติดตั้งระบบจอดรถและปรับปรุงภูมิทัศน์ ลานจอดรถ โครงการรถไฟฟ้ามหานคร สายเฉลิมรัชมงคล ประจําปีงบประมาณ 2565 – 2566 ภายใต้ชื่องาน “Smart parking Smart life” โดยมี นางสาวจิรนันท์ วรจักร ผู้ช่วยผู้ว่าการ รฟม. ผู้บริหาร รฟม. และ บริษัท เจนก้องไกล จํากัด (มหาชน) เข้าร่วมงาน ณ สามย่านมิตรทาวน์ ห้อง THE MITR – TING ROOM ชั้น 5
โครงการดังกล่าวเป็นการพัฒนาปรับปรุงการให้บริการลานจอดรถ ของโครงการรถไฟฟ้ามหานครสายเฉลิมรัชมงคล (MRT สายสีน้ําเงิน) จํานวน 10 แห่ง ได้แก่ ลานจอดรถสถานีรัชดาภิเษก ลานจอดรถสถานีศูนย์วัฒนธรรมแห่งประเทศไทย (ลาน1) ลานจอดรถสถานี ศูนย์วัฒนธรรมแห่งประเทศไทย (ซอยรัชดาภิเษก 6) ลานจอดรถสถานีพระราม 9 ลานจอดรถสถานีสุขุมวิท ลานจอดรถสถานีศูนย์การประชุมแห่งชาติสิริกิติ์ (ฝั่งตรงข้ามศูนย์การประชุมฯ) ลานจอดรถสถานีห้วยขวาง ลานจอดรถสถานีเพชรบุรี ลานจอดรถสถานีศูนย์การประชุมแห่งชาติสิริกิติ์ และลานจอดรถสถานีสามย่าน โดย รฟม. ได้นําระบบบริหารจัดการที่จอดรถอัจฉริยะ หรือ “MRTA Smart Parking” เข้ามาติดตั้ง โดยเป็นการนําเอาเทคโนโลยีสมัยใหม่มาให้บริการเช่น การเข้า-ออก การบันทึกส่วนลด และการเพิ่มช่องทางการชําระค่าบริการ รวมทั้งพัฒนาแอปพลิเคชัน MRTA Parking เพื่อรองรับการใช้งาน และอํานวยความสะดวกให้กับผู้ใช้บริการในการเข้าถึงลานจอดรถได้อย่างสะดวก รวดเร็ว และปลอดภัย นอกจากนี้ ภายใต้โครงการฯ ดังกล่าวยังมีการปรับปรุงพื้นที่บริเวณลานจอดรถและปรับปรุงภูมิทัศน์ลานจอดรถเพิ่มเติมจํานวน 4 แห่ง ได้แก่ ลานจอดรถสถานีห้วยขวาง ลานจอดรถสถานีเพชรบุรี ลานจอดรถสถานีศูนย์การประชุมแห่งชาติสิริกิติ์ และลานจอดรถสถานีสามย่าน พร้อมทั้งเพิ่มสิ่งอํานวยความสะดวกต่างๆ ให้เกิดประโยชน์สูงสุด ตอบสนองต่อความต้องการของผู้ใช้บริการที่เปลี่ยนไปในปัจจุบัน ตามแนวคิด “Smart Parking Smart Life” และการพัฒนาพื้นที่โครงข่ายระบบรถไฟฟ้าควบคู่กับการพัฒนาเมืองอย่างยั่งยืน โดยโครงการดังกล่าวจะเริ่มเปิดให้บริการวันที่ 1 ตุลาคม 2566 เป็นต้นไป
ทั้งนี้ รฟม. ได้เปิดให้บริการที่จอดรถที่สถานีรถไฟฟ้า จํานวน 13 แห่ง ในเส้นทางรถไฟฟ้ามหานคร สายเฉลิมรัชมงคล (MRT สายสีน้ําเงิน) และที่จอดรถ 4 แห่ง ในเส้นทางรถไฟฟ้ามหานคร สายฉลองรัชธรรม (MRT สายสีม่วง) โดยมีนโยบายในการสนับสนุนการใช้เทคโนโลยีที่ทันสมัย เพื่อช่วยยกระดับประสิทธิภาพในการให้บริการ และตอบโจทย์ผู้ใช้บริการ นอกจากนี้ ยังคํานึงถึงการดําเนินการเพื่อลดผลกระทบต่อสิ่งแวดล้อม พัฒนาคุณภาพชีวิตของประชาชน และสามารถช่วยสร้างประโยชน์ในระดับชุมชน สังคมและระดับประเทศต่อไป ติดติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-วธ. จัด พิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันศุกร์ที่ 15 กันยายน 2566
วธ. จัด พิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันที่ ๑ กันยายน ๒๕๖๖ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วม ณ ศาลาแทงหยวก กองพิธีการศพที่ได้รับพระราชทาน กระทรวงวัฒนธรรม
กิจกรรมดังกล่าว จัดขึ้นทุกวันศุกร์ เพื่อปฏิบัติสมาธิเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาให้ทรงหายจากพระอาการประชวร ตลอดจนส่งเสริมให้ข้าราชการและเจ้าหน้าที่ในสังกัดกระทรวงวัฒนธรรม ได้แสดงออกถึงความจงรักภักดี
รัฐบาลไทย-ข่าวทำเนียบรัฐบาล-“ไทย” ติดอันดับ 2 ของโลก ประเทศที่ดีที่สุดในการเริ่มต้นธุรกิจ ปี 2023
วันศุกร์ที่ 15 กันยายน 2566
“ไทย” ติดอันดับ 2 ของโลก ประเทศที่ดีที่สุดในการเริ่มต้นธุรกิจ ปี 2023
.....
U.S. News and World Report สํานักข่าวที่เผยแพร่ข่าวความเห็น และการจัดอันดับต่าง ๆ ที่ได้รับความนิยม และมีอิทธิพลต่อชาวอเมริกัน เผยผลการจัดอันดับประเทศที่ดีที่สุดในการเริ่มต้นทําธุรกิจประจําปี 2023 หรือ Best Countries for Starting a Business ซึ่งไทยติดอันดับ 2 ประเทศที่ดีที่สุดในการเริ่มต้นทําธุรกิจประจําปี 2023 จากทั้งหมด 85 ประเทศ
.
โดยรวบรวมผลสํารวจประชาชนทั่วโลกกว่า 17,000 ราย และการประเมินประเทศต่าง ๆ โดยผู้ตอบแบบสอบถามประมาณ 4,600 ราย ที่เป็นกลุ่มผู้ตัดสินใจด้านธุรกิจ เช่น ผู้นําระดับอาวุโสในองค์กรหรือเจ้าของธุรกิจขนาดเล็กที่มีการว่าจ้างพนักงาน
การจัดอันดับดังกล่าวอิงตามคุณลักษณะเฉพาะ 5 ด้าน ได้แก่ การบริหารจัดการมีราคาเหมาะสม ระบบราชการที่เอื้อต่อการประกอบธุรกิจ ต้นทุนการผลิตต่ํา สามารถเชื่อมโยงกับพื้นที่อื่น ๆ ของโลกได้ รวมถึงการสนับสนุนให้เข้าถึงแหล่งเงินทุนได้ง่าย
สําหรับ 10 อันดับแรก ประเทศที่ดีที่สุดในการเริ่มต้นทําธุรกิจประจําปี 2566
1. อินเดีย
2 ไทย
3. จีน
4. เม็กซิโก
5. สหรัฐ
6. ฟิลิปปินส์
7. เวียดนาม
8. บราซิล
9. มาเลเซีย
10. สเปน
.
อ้างอิงจากhttps://www.usnews.com/.../best-countries-to-start-a...
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส เปิดโครงการฝึกอบรมหลักสูตร e – Commerce
วันศุกร์ที่ 15 กันยายน 2566
ดีอีเอส เปิดโครงการฝึกอบรมหลักสูตร e – Commerce
ดีอีเอส เปิดโครงการฝึกอบรมหลักสูตร e – Commerce
วันนี้ (15 กันยายน 2566) นางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิด การฝึกอบรมหลักสูตร e-Commerce จัดขึ้นโดยความร่วมมือระหว่างกระทรวงดิจิทัลเพื่อเศรษฐกิจและสังคม สํานักงานส่งเสริมเศรษฐกิจดิจิทัล และกระทรวงการพัฒนาสังคมและความมั่นคงของมนุษย์ ซึ่งต่อยอดจากโครงการฝึกอบรมหลักสูตร KOL : Kick Off Live - Commerce Program ในรูปแบบออนไลน์ในปี 2564 ที่ดีอีเอสจัดร่วมกับสํานักงานส่งเสริมเศรฐกิจดิจิทัล และศูนย์ฝึกอบรมเทคโนโลยีสารสนเทศและการสื่อสารแห่งเอเชียและแปซิฟิก (APCICT) เพื่อเรียนรู้การสร้างรายได้ จากการตลาดออนไลน์ โดยมีผู้เข้าร่วมอบรมกว่า 40 คน ณ โรงแรมเอเชีย กรุงเทพฯ
_______________________
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรม เข้าปฏิบัติงานในกระทรวงวัฒนธรรม วันแรก! เข้าสักการะสิ่งศักดิ์สิทธิ์ประจำกระทรวงวัฒนธรรม เสริมสิริมงคล และร่วมกิจกรรม ตลาดวัฒนธรรม สร้างสุข
วันศุกร์ที่ 15 กันยายน 2566
​รัฐมนตรีว่าการกระทรวงวัฒนธรรม เข้าปฏิบัติงานในกระทรวงวัฒนธรรม วันแรก! เข้าสักการะสิ่งศักดิ์สิทธิ์ประจํากระทรวงวัฒนธรรม เสริมสิริมงคล และร่วมกิจกรรม ตลาดวัฒนธรรม สร้างสุข
​รัฐมนตรีว่าการกระทรวงวัฒนธรรม เข้าปฏิบัติงานในกระทรวงวัฒนธรรม วันแรก! เข้าสักการะสิ่งศักดิ์สิทธิ์ประจํากระทรวงวัฒนธรรม เสริมสิริมงคล และร่วมกิจกรรม ตลาดวัฒนธรรม สร้างสุข สู่องค์กรแห่งความสุข (Happy Workplace)
รัฐมนตรีว่าการกระทรวงวัฒนธรรม เข้าปฏิบัติงานในกระทรวงวัฒนธรรม วันแรก! เข้าสักการะสิ่งศักดิ์สิทธิ์ประจํากระทรวงวัฒนธรรม เสริมสิริมงคล และร่วมกิจกรรม ตลาดวัฒนธรรม สร้างสุข สู่องค์กรแห่งความสุข (Happy Workplace)
เมื่อวันที่ ๖ กันยายน ๒๕๖๖ ในช่วงสาย นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ผู้ได้รับการโปรดเกล้าเป็นรัฐมนตรีว่าการกระทรวงวัฒนธรรม คนที่ ๑๕ ของกระทรวงวัฒนธรรม พร้อมคู่สมรส และคณะทํางาน โดยมีนางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร เจ้าหน้าที่กระทรวงวัฒนธรรม และเครือข่ายทางวัฒนธรรม ให้การต้อนรับ ณ อาคารวัฒนธรรมวิศิษฏ์ กระทรวงวัฒนธรรม เข้าสักการะสิ่งศักดิ์สิทธิ์ประจํากระทรวงวัฒนธรรม ในโอกาสเข้าปฏิบัติงานในกระทรวงวัฒนธรรมวันแรก อาทิ พระพุทธสิริวัฒนธรรโมภาส พระพุทธรูปประจํากระทรวงวัฒนธรรม พระสยามเทวาธิราช ศาลตา - ยายประจํากระทรวงวัฒนธรรม พระพุทธชินราช ณ ศาลาไทย ศูนย์วัฒนธรรมแห่งประเทศไทย ศาลพระภูมิ ศูนย์วัฒนธรรมแห่งประเทศไทย พระพิฆเนศ ศูนย์วัฒนธรรมแห่งประเทศไทย บรมครู ณ หอประชุมใหญ่ ศูนย์วัฒนธรรมแห่งประเทศไทย ศาลตา-ยาย กรมส่งเสริมวัฒนธรรม และพระพุทธรูปที่ห้องทํางาน ชั้น ๗
ในโอกาสนี้ มีเครือข่ายด้านศาสนา ศิลปะและวัฒนธรรม หัวหน้าส่วนราชการ ผู้ที่เกี่ยวข้อง เข้าร่วมแสดงความยินดี ในโอกาสเข้ารับตําแหน่งรัฐมนตรีว่าการกระทรวงวัฒนธรรม จากนั้นได้ร่วมพบปะพูดคุยกับผู้บริหารระดับสูง หัวหน้าส่วนราชการและหัวหน้าหน่วยงานในกํากับกระทรวงวัฒนธรรม
สําหรับในช่วงเย็น รัฐมนตรีว่าการกระทรวงวัฒนธรรม พร้อมคู่สมรส พบปะพูดคุยกับผู้บริหาร ข้าราชการและเจ้าหน้าที่กระทรวงวัฒนธรรมอย่างเป็นกันเอง และร่วมกิจกรรมตลาดวัฒนธรรม สร้างสุข ซึ่งกิจกรรมประกอบด้วย ชิม ช้อป อาหารอร่อย ทั้งอาหารคาวหวาน ของใช้นานาชนิด การประกวด Fashion M-Culture 2023 กิจกรรมปิดตาแต่งหน้าสวย และกิจกรรมด้านวัฒนธรรมต่าง ๆ อีกมากมาย
โดยกิจกรรมนี้เป็นการส่งเสริมและพัฒนาคุณภาพชีวิตที่ดี ให้กับบุคลากรและเจ้าหน้าที่ของกระทรวงวัฒนธรรม ให้มีความสุขในด้านต่างๆ เป็นองค์กรแห่งความสุข ๘ ด้าน ได้แก่ ได้แก่ ๑. Happy Body รักสุขภาพ ๒. Happy Heart รักการแบ่งปัน ๓. Happy Society รักองค์กร ๔. Happy Relax รัก (ษา) สมดุลชีวิต ๕. Happy Brain รักการเรียนรู้ ๖. Happy Soul รักในความดี ๗. Happy Family รักครอบครัว และ ๘. Happy Money รักการออม นําสู่องค์กรแห่งความสุข (Happy Workplace)
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตร หลักสูตร AIS Special รุ่นที่ 15
วันศุกร์ที่ 15 กันยายน 2566
สถาบันการบินพลเรือน จัดพิธีมอบประกาศนียบัตรหลักสูตร หลักสูตร AIS Special รุ่นที่ 15
...
สถาบันการบินพลเรือน จัดพิธีมอบประกาศนียบัตรหลักสูตร หลักสูตร AIS Special รุ่นที่ 15
ดร.พันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการสถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร AIS Special รุ่นที่ 15 ซึ่งดําเนินการฝึกอบรมระหว่างวันที่ 11 - 15 กันยายน 2566 โดยมีผู้เข้ารับการฝึกอบรมรวมทั้งสิ้น จํานวน 19 คน ทั้งหมดเป็นทุนจาก บริษัท ท่าอากาศยานไทย จํากัด (มหาชน) เมื่อวันที่ 15 กันยายน 2566 ณ บริษัท ท่าอากาศยานไทย จํากัด (มหาชน) กรุงเทพฯ